
AMENDMENTS
[bookmark: IntroA]Udvalget om Borgernes Rettigheder og Retlige og Indre Anliggender opfordrer Udvalget om Industri, Forskning og Energi, som er korresponderende udvalg, til at tage hensyn til følgende ændringsforslag:
[bookmark: PasteOldAMStart][bookmark: PasteOldAMEnd]<RepeatBlock-Amend>
<Amend>Ændringsforslag		<NumAm>1</NumAm>

<DocAmend>Forslag til forordning</DocAmend>
<Article>Betragtning 6</Article>
	

	Kommissionens forslag
	Ændringsforslag

	(6)	Forordning (EU) 2016/67919 finder anvendelse på behandling af personoplysninger i forbindelse med gennemførelsen af nærværende forordning. Derfor bør der i nærværende forordning fastsættes specifikke garantier for at forhindre udbydere af elektroniske identifikationsmidler og elektroniske attesteringer af attributter i at kombinere personoplysninger fra andre tjenester med personoplysninger relateret til de tjenester, der er omfattet af denne forordning.
	(6)	Fysiske eller juridiske personer, der ejer personidentifikationsdata, bør betragtes som personer med digitalt ID. Forordning (EU) 2016/67919 og forordning (EU) 2018/172519a og direktiv 2002/58/EF19b, finder anvendelse på behandling af personoplysninger i forbindelse med gennemførelsen af nærværende forordning. Derfor bør der i nærværende forordning fastsættes specifikke garantier for at forhindre udbydere af elektroniske identifikationsmidler og elektroniske attesteringer af attributter i at kombinere personoplysninger fra andre tjenester med personoplysninger relateret til de tjenester, der er omfattet af denne forordning. Denne forordning præciserer endvidere anvendelsen af principperne om formålsbegrænsning, dataminimering og databeskyttelse gennem design og standardindstillinger i de specifikke brugstilfælde, jf. dog forordning (EU) nr. 2016/679.

	__________________
	__________________

	19 Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
	19 Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).

	
	19a Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

	
	19bEuropa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (EFT L 201 af 31.7.2002, s. 37). 


</Amend>
<Amend>Ændringsforslag		<NumAm>2</NumAm>

<DocAmend>Forslag til forordning</DocAmend>
<Article>Betragtning 8</Article>
	

	Kommissionens forslag
	Ændringsforslag

	(8)	For at sikre overholdelse af EU-retten eller national ret, der er i overensstemmelse med EU-retten, bør tjenesteudbydere meddele medlemsstaterne, at de har til hensigt at benytte europæiske digitale ID-tegnebøger. Det vil gøre det muligt for medlemsstaterne at beskytte brugerne mod svig og forhindre ulovlig anvendelse af identitetsdata og elektroniske attesteringer af attributter samt sikre, at behandlingen af følsomme oplysninger såsom helbredsoplysninger kan kontrolleres af modtagerparter i overensstemmelse med EU-retten eller national ret.
	(8)	For at sikre overholdelse af EU-retten eller national ret bør tjenesteudbydere registrere sig i medlemsstaterne, inden de kan benytte europæiske digitale ID-tegnebøger. Fysiske eller juridiske personer bør kunne indgive en klage over en modtagerparts brug af europæiske digitale ID-tegnebøger. Det vil gøre det muligt for medlemsstaterne at beskytte brugerne mod svig og forhindre ulovlig anvendelse af identitetsdata og elektroniske attesteringer af attributter samt sikre, at behandlingen af følsomme oplysninger såsom helbredsoplysninger kan kontrolleres af modtagerparter i overensstemmelse med EU-retten eller national ret. Medlemsstaterne bør forhindre ulovlig brug af identitetsdata og sikre, at modtagerparterne kun kræver data, som er strengt nødvendige for at stille tjenesten til rådighed.


</Amend>
<Amend>Ændringsforslag		<NumAm>3</NumAm>

<DocAmend>Forslag til forordning</DocAmend>
<Article>Betragtning 9</Article>
	

	Kommissionens forslag
	Ændringsforslag

	(9)	Alle europæiske digitale ID-tegnebøger bør for brugerne muliggøre elektronisk identifikation og autentifikation online og offline på tværs af grænserne for at få adgang til en bred vifte af offentlige og private tjenester. ID-tegnebøger kan også imødekomme institutionelle behov hos offentlige forvaltninger, internationale organisationer og Unionens institutioner, organer, kontorer og agenturer, uden at det berører medlemsstaternes beføjelser med hensyn til identifikation af deres statsborgere og indbyggere. Anvendelse offline vil være vigtigt i mange sektorer, herunder i sundhedssektoren, hvor tjenester ofte leveres gennem personlig interaktion, og der bør i forbindelse med e-recepter kunne benyttes QR-koder eller lignende teknologier til at autentificere. Med hensyn til sikringsniveauet "høj" bør de europæiske digitale ID-tegnebøger for at opfylde sikkerhedskravene i denne forordning drage fordel af det potentiale, som manipulationssikrede løsninger såsom sikre elementer giver. De europæiske digitale ID-tegnebøger bør også give brugerne mulighed for at oprette og anvende kvalificerede elektroniske signaturer og segl, der er accepteret i hele EU. For at give personer og virksomheder i hele EU fordele med hensyn til forenkling og besparelse af omkostninger, herunder ved at give mulighed for repræsentationsbeføjelser og e-mandater, bør medlemsstaterne udstede europæiske digitale ID-tegnebøger efter fælles standarder for at sikre en gnidningsløs interoperabilitet og et højt sikkerhedsniveau. Kun medlemsstaternes kompetente myndigheder kan give en høj grad af tillid, når en persons identitet skal fastslås, og dermed garantere, at den person, der påberåber sig eller gør en bestemt identitet gældende, faktisk er den person, som vedkommende hævder at være. Det er derfor nødvendigt, at de europæiske digitale ID-tegnebøger er baseret på borgernes, andre indbyggeres eller juridiske enheders juridiske identitet. Tilliden til de europæiske digitale ID-tegnebøger vil blive styrket af det forhold, at de udstedende parter er forpligtede til at gennemføre passende tekniske og organisatoriske foranstaltninger for at sikre et sikkerhedsniveau, der står i et rimeligt forhold til risiciene for fysiske personers rettigheder og frihedsrettigheder i overensstemmelse med forordning (EU) 2016/679.
	(9)	Alle europæiske digitale ID-tegnebøger bør for brugerne muliggøre elektronisk identifikation og autentifikation online og offline på tværs af grænserne for at få adgang til en bred vifte af offentlige og private tjenester. ID-tegnebøger kan også imødekomme institutionelle behov hos offentlige forvaltninger, internationale organisationer og Unionens institutioner, organer, kontorer og agenturer, uden at det berører medlemsstaternes beføjelser med hensyn til identifikation af deres statsborgere og indbyggere. Anvendelse offline vil være vigtigt i mange sektorer, herunder i sundhedssektoren, hvor tjenester ofte leveres gennem personlig interaktion, og der bør i forbindelse med e-recepter kunne benyttes QR-koder eller lignende teknologier til at autentificere. Brugerne bør have adgang til en enkel brugerflade, der vil give dem et overblik over deres nuværende og tidligere samtykker med hensyn til udveksling af personoplysninger eller elektronisk attestering af attributter. De bør have mulighed for at trække deres samtykke tilbage. Med hensyn til sikringsniveauet "høj" bør de europæiske digitale ID-tegnebøger for at opfylde sikkerheds- og integritetskravene i denne forordning drage fordel af det potentiale, som manipulationssikret teknologi, såsom sikre elementer, giver. De europæiske digitale ID-tegnebøger bør også give brugerne mulighed for at oprette og anvende kvalificerede elektroniske signaturer og segl, der er accepteret i hele Unionen. For at give personer og virksomheder i hele Unionen fordele med hensyn til forenkling og besparelse af omkostninger, herunder ved at give mulighed for repræsentationsbeføjelser og e-mandater, bør medlemsstaterne udstede europæiske digitale ID-tegnebøger efter fælles standarder for at sikre en gnidningsløs interoperabilitet og et højt sikkerhedsniveau. Kun medlemsstaternes kompetente myndigheder kan give en høj grad af tillid, når en persons identitet skal fastslås, og dermed garantere, at den person, der påberåber sig eller gør en bestemt identitet gældende, faktisk er den person, som vedkommende hævder at være. Det er derfor nødvendigt i bestemte brugstilfælde, at de europæiske digitale ID-tegnebøger er baseret på borgernes, andre indbyggeres eller juridiske enheders juridiske identitet. Tilliden til de europæiske digitale ID-tegnebøger vil blive styrket af det forhold, at de udstedende parter er forpligtede til at gennemføre passende tekniske og organisatoriske foranstaltninger for at sikre et sikkerhedsniveau, der står i et rimeligt forhold til risiciene for fysiske personers rettigheder og frihedsrettigheder i overensstemmelse med forordning (EU) 2016/679.


</Amend>
<Amend>Ændringsforslag		<NumAm>4</NumAm>

<DocAmend>Forslag til forordning</DocAmend>
<Article>Betragtning 9 a (ny)</Article>
	

	Kommissionens forslag
	Ændringsforslag

	
	(9a)	For at sikre en vellykket udbredelse af den europæiske digitale ID-tegnebog er det afgørende at sikre tillid til den tekniske ramme bag og det digitale økosystem omkring tegnebogen. En høj grad af gennemsigtighed kan bidrage til at skabe tillid ved at give brugerne mulighed for at træffe informerede beslutninger om den europæiske digitale ID-tegnebogs sikkerheds- og privatlivskarakteristika samt give mulighed for offentlig kontrol med de aktiviteter og aktører, der er involveret i rammen. Derfor bør medlemsstaterne sikre, at relevante oplysninger såsom databeskyttelsesindstillinger, teknisk arkitektur, sikkerhedsrammer og det sted, hvor behandlingen af personoplysninger finder sted, indgår i sættet af minimumsoplysninger om den europæiske digitale ID-tegnebog og gøres offentligt tilgængelige.


</Amend>
<Amend>Ændringsforslag		<NumAm>5</NumAm>

<DocAmend>Forslag til forordning</DocAmend>
<Article>Betragtning 9 b (ny)</Article>
	

	Kommissionens forslag
	Ændringsforslag

	
	(9b)	En af målsætningerne for den europæiske digitale ID-tegnebog bør være at give borgerne bedre muligheder for selv at bestemme, hvilke oplysninger de vil dele, at minimere mængden af delte oplysninger for den tjeneste, de ønsker at bruge, og at håndtere og styre de delte oplysninger bedre.


</Amend>
<Amend>Ændringsforslag		<NumAm>6</NumAm>

<DocAmend>Forslag til forordning</DocAmend>
<Article>Betragtning 10</Article>
	

	Kommissionens forslag
	Ændringsforslag

	(10)	For at opnå et højt sikkerheds- og pålidelighedsniveau fastsættes der ved denne forordning krav til europæiske digitale ID-tegnebøger. De europæiske digitale ID-tegnebøgers opfyldelse af disse krav bør certificeres af akkrediterede offentlige eller private organer, som er udpeget af medlemsstaterne. Et udgangspunkt i en certificeringsordning, der er baseret på tilgængeligheden af standarder, som medlemsstaterne i fællesskab har aftalt, bør sikre en høj grad af tillid og interoperabilitet. Certificering bør navnlig være baseret på de relevante europæiske cybersikkerhedscertificeringsordninger, der er oprettet i henhold til forordning (EU) 2019/88120. En sådan certificering bør ikke berøre certificering for så vidt angår behandling af personoplysninger i henhold til forordning (EU) 2016/679.
	(10)	For at opnå et højt sikkerheds- og pålidelighedsniveau fastsættes der ved denne forordning krav til europæiske digitale ID-tegnebøger. De europæiske digitale ID-tegnebøgers opfyldelse af disse krav bør certificeres af akkrediterede offentlige eller private organer, som er udpeget af medlemsstaterne. Et udgangspunkt i en certificeringsordning, der er baseret på den nyeste teknologi og standarder, som medlemsstaterne i fællesskab har aftalt, bør sikre en høj grad af tillid, interoperabilitet og databeskyttelse. Certificering bør navnlig være baseret på de relevante europæiske cybersikkerhedscertificeringsordninger, der er oprettet i henhold til forordning (EU) 2019/88120. En sådan certificering bør ikke berøre certificering for så vidt angår behandling af personoplysninger i henhold til forordning (EU) 2016/679.

	__________________
	__________________

	20 Europa-Parlamentets og Rådets forordning (EU) 2019/881 af 17. april 2019 om ENISA (Den Europæiske Unions Agentur for Cybersikkerhed), om cybersikkerhedscertificering af informations- og kommunikationsteknologi og om ophævelse af forordning (EU) nr. 526/2013 (forordningen om cybersikkerhed) (EUT L 151 af 7.6.2019, s. 15).
	20 Europa-Parlamentets og Rådets forordning (EU) 2019/881 af 17. april 2019 om ENISA (Den Europæiske Unions Agentur for Cybersikkerhed), om cybersikkerhedscertificering af informations- og kommunikationsteknologi og om ophævelse af forordning (EU) nr. 526/2013 (forordningen om cybersikkerhed) (EUT L 151 af 7.6.2019, s. 15).


</Amend>
<Amend>Ændringsforslag		<NumAm>7</NumAm>

<DocAmend>Forslag til forordning</DocAmend>
<Article>Betragtning 11</Article>
	

	Kommissionens forslag
	Ændringsforslag

	(11)	Europæiske digitale ID-tegnebøger bør sikre det højeste sikkerhedsniveau for de personoplysninger, der anvendes til autentifikation, uanset om disse data lagres lokalt eller i cloudbaserede løsninger, under hensyntagen til de forskellige risikoniveauer. Anvendelse af biometri til autentifikation er en af de identifikationsmetoder, der giver en høj grad af tillid, navnlig i kombination med andre autentifikationselementer. Da biometriske oplysninger repræsenterer et entydigt kendetegn ved en person, kræver anvendelse af biometri organisatoriske og sikkerhedsmæssige foranstaltninger, der står i et rimeligt forhold til den risiko, som en sådan behandling kan indebære for fysiske personers rettigheder og frihedsrettigheder, og som er i overensstemmelse med forordning (EU) 2016/679.
	(11)	Europæiske digitale ID-tegnebøger bør sikre det højeste sikkerhedsniveau for de personoplysninger, der anvendes til autentifikation, uanset om disse data lagres lokalt, i cloudbaserede løsninger eller i en kombination af begge dele, under hensyntagen til de forskellige risikoniveauer. Anvendelse af biometri til autentifikation bør ikke være en forudsætning for at anvende den europæiske digitale ID-tegnebog, uanset kravet om stærk brugerautentifikation. Da biometriske oplysninger repræsenterer et entydigt kendetegn ved en person, er anvendelse af biometriske data begrænset til bestemte situationer i overensstemmelse med forordning (EU) 2016/679 og kræver tekniske og organisatoriske sikkerhedsmæssige foranstaltninger, der står i et rimeligt forhold til den risiko, som en sådan behandling kan indebære for fysiske personers rettigheder og frihedsrettigheder, og som er i overensstemmelse med denne forordning. Muligheden for at lagre oplysninger fra den europæiske digitale ID-tegnebog i skyen bør være aktiv, efter at brugeren har givet udtrykkeligt samtykke hertil. Medlemsstaterne bør tillade den europæiske digitale ID-tegnebog at lagre kryptografisk materiale og håndtere transaktioner på brugerenheden uden behov for cloudtjenester, medmindre brugeren udtrykkeligt giver samtykke til en sådan lagring. Hvis den europæiske digitale ID-tegnebog stilles til rådighed på brugerens enhed, bør kryptografisk materiale herpå lagres i enhedens sikre elementer.


</Amend>
<Amend>Ændringsforslag		<NumAm>8</NumAm>

<DocAmend>Forslag til forordning</DocAmend>
<Article>Betragtning 12</Article>
	

	Kommissionens forslag
	Ændringsforslag

	(12)	For at sikre, at den europæiske ramme for digital identitet er åben for innovation og teknologisk udvikling og er fremtidssikret, bør medlemsstaterne tilskyndes til i fællesskab at oprette sandkasser til afprøvning af innovative løsninger i et kontrolleret og sikkert miljø, navnlig med henblik på at forbedre løsningernes funktionalitet, beskyttelse af personoplysninger, sikkerhed og interoperabilitet og bidrage til fremtidige ajourføringer af tekniske referencer og retlige krav. Et sådant miljø bør fremme inddragelsen af europæiske små og mellemstore virksomheder, startup-virksomheder og individuelle innovatorer og forskere.
	(12)	For at sikre, at den europæiske ramme for digital identitet er åben for innovation og teknologisk udvikling og er fremtidssikret, bør medlemsstaterne tilskyndes til i fællesskab at oprette sandkasser til afprøvning af innovative løsninger i et kontrolleret og sikkert miljø, navnlig med henblik på at forbedre løsningernes funktionalitet, beskyttelse af personoplysninger, sikkerhed og interoperabilitet og bidrage til fremtidige ajourføringer af tekniske referencer og retlige krav. Et sådant miljø bør fremme inddragelsen af europæiske små og mellemstore virksomheder, startup-virksomheder og individuelle innovatorer og forskere, samtidig med at det forbedrer overholdelsen og forhindrer markedsføring af løsninger, der er i strid med EU-lovgivningen om databeskyttelse og IT-sikkerhed.


</Amend>
<Amend>Ændringsforslag		<NumAm>9</NumAm>

<DocAmend>Forslag til forordning</DocAmend>
<Article>Betragtning 17</Article>
	

	Kommissionens forslag
	Ændringsforslag

	(17)	Tjenesteudbydere anvender identitetsdata fra det sæt af personidentifikationsdata, der er tilgængeligt som led i elektroniske identifikationsordninger i henhold til forordning (EU) nr. 910/2014, til at sammenholde brugere fra en anden medlemsstat med den pågældende brugers juridiske identitet. Til trods for anvendelsen af eIDAS-datasættet kræver det i mange tilfælde imidlertid yderligere oplysninger om brugeren og specifikke entydige identifikationsprocedurer på nationalt plan for at få et nøjagtigt match. For yderligere at støtte anvendeligheden af elektroniske identifikationsmidler bør det ved denne forordning kræves, at medlemsstaterne træffer specifikke foranstaltninger til sikring af et korrekt identitetsmatch i forbindelse med elektronisk identifikation. Med samme formål bør denne forordning også udvide det obligatoriske minimumsdatasæt og kræve, at der anvendes en entydig og vedvarende elektronisk identifikator, der er i overensstemmelse med EU-retten, i de tilfælde, hvor det er nødvendigt retligt at identificere brugeren på dennes anmodning på en entydig og vedvarende måde.
	(17)	Tjenesteudbydere anvender identitetsdata fra det sæt af personidentifikationsdata, der er tilgængeligt som led i elektroniske identifikationsordninger i henhold til forordning (EU) nr. 910/2014, til at sammenholde brugere fra en anden medlemsstat med den pågældende brugers juridiske identitet. Til trods for anvendelsen af eIDAS-datasættet kræver det i mange tilfælde imidlertid yderligere oplysninger om brugeren og specifikke entydige identifikationsprocedurer på nationalt plan for at få et nøjagtigt match. For yderligere at støtte anvendeligheden af elektroniske identifikationsmidler bør det ved denne forordning kræves, at medlemsstaterne træffer specifikke foranstaltninger til sikring af et korrekt identitetsmatch i forbindelse med elektronisk identifikation. Anvendelsen af personidentifikationsdata eller en kombination af personidentifikationsdata, herunder brugen af entydige og vedvarende identifikatorer udstedt af medlemsstaterne eller genereret af den europæiske digitale ID-tegnebog, er afgørende for at sikre, at brugerens identitet, navnlig i den offentlige sektor, og, hvis det kræves i henhold til EU-retten eller national ret, kan kontrolleres. Medlemsstaternes lovgivning bør kunne kræve, at der anvendes sektor- eller modtagerpartsspecifikke entydige og vedvarende identifikatorer. Den europæiske digitale ID-tegnebog bør kunne lagre disse identifikatorer og videregive dem, hvis brugeren anmoder herom.


</Amend>
<Amend>Ændringsforslag		<NumAm>10</NumAm>

<DocAmend>Forslag til forordning</DocAmend>
<Article>Betragtning 25</Article>
	

	Kommissionens forslag
	Ændringsforslag

	(25)	I de fleste tilfælde kan borgere og andre indbyggere ikke digitalt og på tværs af grænserne udveksle oplysninger vedrørende deres identitet, som f.eks. adresser, alder og erhvervsmæssige kvalifikationer, kørekort og andre tilladelser og betalingsdata, på sikker vis og med et højt databeskyttelsesniveau.
	(25)	På det indre marked skal borgerne have muligheden for at udveksle oplysninger om deres identitet på tværs af landegrænser. I de fleste tilfælde kan borgere og andre indbyggere imidlertid ikke digitalt og på tværs af grænserne udveksle officielt bekræftede oplysninger vedrørende deres identitet, som f.eks. adresser, alder og erhvervsmæssige kvalifikationer, kørekort og andre tilladelser og betalingsdata, på sikker vis og med et højt databeskyttelsesniveau. Dette kan føre til, at disse oplysninger overføres på en mindre sikker og mindre organiseret måde.


</Amend>
<Amend>Ændringsforslag		<NumAm>11</NumAm>

<DocAmend>Forslag til forordning</DocAmend>
<Article>Betragtning 29</Article>
	

	Kommissionens forslag
	Ændringsforslag

	(29)	Den europæiske digitale ID-tegnebog bør gøre selektiv videregivelse af attributter til modtagerparter teknisk mulig. Denne funktion bør blive et grundlæggende element i udformningen og derved styrke bekvemmeligheden og beskyttelsen af personoplysninger, herunder ved at minimere behandlingen af personoplysninger.
	(29)	Den europæiske digitale ID-tegnebog bør gøre selektiv videregivelse af attributter til modtagerparter teknisk mulig på en sikker og brugervenlig måde, idet det er én af dens centrale egenskaber og fordele. Den bør desuden sikre, at der ikke oplyses attributter til parter, som ikke er registreret til at modtage sådanne attributter. Denne funktion bør blive et grundlæggende element i udformningen og derved styrke bekvemmeligheden og beskyttelsen af personoplysninger, herunder ved at minimere behandlingen af personoplysninger, navnlig beskyttelsen af personoplysninger gennem design og standardindstillinger. Mekanismer til validering af den europæiske digitale ID-tegnebog, den selektive videregivelse og autentifikationen af brugere for at få adgang til online tjenester bør beskytte personoplysninger og derved forhindre sporing af brugeren og respektere princippet om formålsbegrænsning, hvilket indebærer ret til pseudonymisering, så det sikres, at brugeren ikke kan knyttes til flere modtagerparter. Den tekniske arkitektur og gennemførelse af den europæiske digitale ID-tegnebog bør være i fuld overensstemmelse med forordning (EU) 2016/679. Desuden bør den decentraliserede karakter af tegnebogen muliggøre selvsignering og tilbagekaldelse af attributter og identifikatorer.


</Amend>
<Amend>Ændringsforslag		<NumAm>12</NumAm>

<DocAmend>Forslag til forordning</DocAmend>
<Article>Betragtning 29 a (ny)</Article>
	

	Kommissionens forslag
	Ændringsforslag

	
	(29a)	Medmindre specifikke regler i EU-retten eller national ret kræver, at brugerne identificerer sig selv, bør brugen af tjenester under et pseudonym være tilladt og bør ikke begrænses af medlemsstaterne, f.eks. ved at pålægge tjenesteudbydere en generel forpligtelse til at begrænse brugen under pseudonym af deres tjenester.


</Amend>
<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Betragtning 35</Article>
	

	Kommissionens forslag
	Ændringsforslag

	(35)	Certificering som kvalificeret tillidstjenesteudbyder bør give retssikkerhed i brugstilfælde, der bygger på elektroniske hovedbøger. En sådan tillidstjeneste til elektroniske hovedbøger og kvalificerede elektroniske hovedbøger og certificeringen som kvalificeret tillidstjenesteudbyder af elektroniske hovedbøger bør ikke berøre behovet for, at brugstilfælde overholder EU-retten eller national ret, der er i overensstemmelse med EU-retten. Brugstilfælde, der involverer behandling af personoplysninger, skal være i overensstemmelse med forordning (EU) 2016/679. Brugstilfældene, der involverer kryptoaktiver, bør være forenelige med alle gældende finansielle regler, som f.eks. direktivet om markeder for finansielle instrumenter23, betalingstjenestedirektivet24 og den kommende forordning om markeder for kryptoaktiver25.
	(35)	Certificering som kvalificeret tillidstjenesteudbyder bør give retssikkerhed i brugstilfælde, der bygger på elektroniske hovedbøger. En sådan tillidstjeneste til elektroniske hovedbøger og kvalificerede elektroniske hovedbøger og certificeringen som kvalificeret tillidstjenesteudbyder af elektroniske hovedbøger bør ikke berøre behovet for, at brugstilfælde overholder EU-retten eller national ret, der er i overensstemmelse med EU-retten. Brugstilfælde, der involverer behandling af personoplysninger, skal være i overensstemmelse med forordning (EU) 2016/679. Brugstilfældene, der involverer kryptoaktiver, bør være forenelige med alle gældende finansielle regler, som f.eks. direktivet om markeder for finansielle instrumenter23, betalingstjenestedirektivet24 og den kommende forordning om markeder for kryptoaktiver25 og forordningen om overførsel af midler25a.

	_________________
	_________________

	23 Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (EUT L 173 af 12.6.2014, s. 349).
	23 Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (EUT L 173 af 12.6.2014, s. 349).

	24 Europa-Parlamentets og Rådets direktiv (EU) 2015/2366 af 25. november 2015 om betalingstjenester i det indre marked, og om ændring af direktiv 2002/65/EF, 2009/110/EF og 2013/36/EU og forordning (EU) nr. 1093/2010 og om ophævelse af direktiv 2007/64/EF (EUT L 337 af 23.12.2015, s. 35).
	24 Europa-Parlamentets og Rådets direktiv (EU) 2015/2366 af 25. november 2015 om betalingstjenester i det indre marked, og om ændring af direktiv 2002/65/EF, 2009/110/EF og 2013/36/EU og forordning (EU) nr. 1093/2010 og om ophævelse af direktiv 2007/64/EF (EUT L 337 af 23.12.2015, s. 35).

	25 Forslag til Europa-Parlamentets og Rådets forordning om markeder for kryptoaktiver og om ændring af direktiv (EU) 2019/1937 (COM(2020) 593 final).
	25 Forslag til Europa-Parlamentets og Rådets forordning om markeder for kryptoaktiver og om ændring af direktiv (EU) 2019/1937 (COM(2020) 593 final).

	
	25a Forslag til Europa-Parlamentets og Rådets forordning om oplysninger, der skal medsendes ved pengeoverførsler og ved overførsler af visse kryptoaktiver (omarbejdning) 2021/0241(COD).


</Amend>
<Amend>Ændringsforslag		<NumAm>14</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 3 – litra i </Article>
<DocAmend2>Forordning (EU) nr. 910/2014</DocAmend2>
<Article2>Artikel 3 – stk. 1 – nr. 42</Article2>
	

	Kommissionens forslag
	Ændringsforslag

	42)	"europæisk digital ID-tegnebog" et produkt og en tjeneste, der gør det muligt for brugeren at lagre identitetsdata, beviser og attributter knyttet til vedkommendes identitet, stille disse til rådighed for modtagerparter efter anmodning og anvende dem online og offline til autentifikation i forbindelse med en tjeneste i overensstemmelse med artikel 6a og til at generere kvalificerede elektroniske signaturer og segl
	(42)	"europæisk digital ID-tegnebog": et elektronisk identifikationsmiddel, der gør det muligt for brugeren på en enhed under brugerens kontrol. at lagre og forvalte identitetsdata, udtrykkelige bekræftelser af samtykke til at dele persondata, beviser og attributter knyttet til brugerens identitet, at stille disse til rådighed selektivt for behørigt registrerede modtagerparter efter anmodning og at anvende dem online og offline til autentifikation i forbindelse med en tjeneste i overensstemmelse med artikel 6a og at generere kvalificerede elektroniske signaturer og segl


</Amend>
<Amend>Ændringsforslag		<NumAm>15</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 3 – litra i </Article>
<DocAmend2>Forordning (EU) nr. 910/2014</DocAmend2>
<Article2>Artikel 3 – stk. 1 – nr. 43</Article2>
	

	Kommissionens forslag
	Ændringsforslag

	43)	"attribut": et kendetegn, en egenskab eller en kvalitet hos en fysisk eller juridisk person eller en enhed i elektronisk form
	(43)	"attribut": en elektronisk gengivelse af et kendetegn, en egenskab eller en kvalitet hos en fysisk eller juridisk person eller en enhed


</Amend>
<Amend>Ændringsforslag		<NumAm>16</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 3 – litra i </Article>
<DocAmend2>Forordning (EU) nr. 910/2014</DocAmend2>
<Article2>Artikel 3 – stk. 1 – nr. 55</Article2>
	

	Kommissionens forslag
	Ændringsforslag

	55)	"entydig identifikation": en proces, hvorved personidentifikationsdata eller personidentifikationsmidler sammenholdes med eller knyttes til en eksisterende konto, der tilhører den samme person.".
	(55)	identitetsmatchning: en proces, hvorved personidentifikationsdata eller personidentifikationsmidler sammenholdes med eller knyttes til en eksisterende konto, der tilhører den samme person.".


</Amend>
<Amend>Ændringsforslag		<NumAm>17</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 4</Article>
<DocAmend2>Forordning (EU) nr. 910/2014</DocAmend2>
<Article2>Artikel 5 – overskrift</Article2>
	

	Kommissionens forslag
	Ændringsforslag

	Pseudonymer i elektroniske transaktioner
	Beskyttelse af personoplysninger samt pseudonymer i elektroniske transaktioner.


</Amend>
<Amend>Ændringsforslag		<NumAm>18</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 4</Article>
<DocAmend2>Forordning (EU) nr. 910/2014</DocAmend2>
<Article2>Artikel 5 – stk. 1</Article2>
	

	Kommissionens forslag
	Ændringsforslag

	Uden at den retsvirkning, der tillægges pseudonymer i henhold til national ret dermed foregribes, forbydes anvendelsen af pseudonymer i elektroniske transaktioner ikke."
	1.	Behandling af personoplysninger foretages i overensstemmelse med forordning (EU) 2016/679 og (EU) 2018/1725 og, hvor det er relevant, direktiv 2002/58/EF ved at gennemføre principperne om dataminimering, formålsbegrænsning og databeskyttelse gennem design og standardindstillinger, navnlig med hensyn til de tekniske foranstaltninger til gennemførelse af denne forordning og interoperabilitetsrammen i overensstemmelse med dennes artikel 12.

	
	2. 	Uden at den retsvirkning, der tillægges pseudonymer i henhold til national ret dermed foregribes, tillades anvendelsen af pseudonymer i elektroniske transaktioner. Anvendelsen af pseudonymer, som brugeren frit vælger, er altid en mulighed for at erstatte en entydig identifikator, hvis identifikation af brugeren ikke er påkrævet i henhold til EU-retten eller national ret.

	
	3. 	Modtagerparterne skal gøre en rimelig indsats for at muliggøre brugen af deres tjenester uden elektronisk identifikation eller autentifikation.


</Amend>
<Amend>Ændringsforslag		<NumAm>19</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) nr. 910/2014</DocAmend2>
<Article2>Artikel 6a – stk. 3 – litra b a (nyt)</Article2>
	

	Kommissionens forslag
	Ændringsforslag

	
	ba)	at træffe en informeret beslutning om deling af personoplysninger med modtagerparter. Dette omfatter identifikation af modtagerparten, muligheden for helt eller delvist at afvise forespørgsler om information fra modtagerparter og en komplet transaktionshistorik.



</Amend>
<Amend>Ændringsforslag		<NumAm>20</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) nr. 910/2014</DocAmend2>
<Article2>Artikel 6a – stk. 4 – litra a – nr. 2</Article2>
	

	Kommissionens forslag
	Ændringsforslag

	2)	således, at modtagerparter kan anmode om og kontrollere personidentifikationsdata og elektroniske attesteringer af attributter
	2)	således, at modtagerparter kan anmode om og kontrollere personidentifikationsdata og elektroniske attesteringer af attributter i overensstemmelse med forordning (EU) 2016/679


</Amend>
<Amend>Ændringsforslag		<NumAm>21</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) nr. 910/2014</DocAmend2>
<Article2>Artikel 6a – stk. 4 – litra a – nr. 2 a (nyt)</Article2>
	

	Kommissionens forslag
	Ændringsforslag

	
	2a)	således, at modtagerparter kan være behørigt registreret på en offentligt tilgængelig liste, og deres anmodninger om oplysninger kan være synlige på denne offentligt tilgængelige liste



</Amend>
<Amend>Ændringsforslag		<NumAm>22</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) nr. 910/2014</DocAmend2>
<Article2>Artikel 6a – stk. 4 – litra a – nr. 3</Article2>
	

	Kommissionens forslag
	Ændringsforslag

	3)	til forelæggelse for modtagerparter af personidentifikationsdata, elektroniske attesteringer af attributter eller andre data såsom beviser i lokal tilstand, der ikke kræver, at tegnebogen har internetadgang
	3)	til forelæggelse i overensstemmelse med forordning (EU) 2016/679 for modtagerparter af personidentifikationsdata såsom beviser, elektroniske attesteringer af attributter eller andre data i lokal tilstand, der ikke kræver, at tegnebogen har internetadgang, og for at brugeren kan træffe en informeret beslutning om deling af personoplysninger med modtagerparter, samtidig med at det sikres, at selektiv videregivelse er mulig, en sådan præsentation, herunder hel eller delvis afvisning af anmodninger om oplysninger fra modtagerparter, en fuldstændig transaktionshistorik, muligheden for at trække tidligere afgivet samtykke til anmodninger om oplysninger tilbage og oplysninger om udøvelsen af rettigheder som registreret


</Amend>
<Amend>Ændringsforslag		<NumAm>23</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) nr. 910/2014</DocAmend2>
<Article2>Artikel 6a – stk. 4 – litra b</Article2>
	

	Kommissionens forslag
	Ændringsforslag

	b)	sikre, at tillidstjenesteudbydere af kvalificerede attesteringer af attributter ikke kan modtage oplysninger om anvendelsen af sådanne attributter
	b)	sikre, at udbydere af kvalificerede og ikkekvalificerede elektriske attesteringer af attributter via teknologi forhindres i at modtage oplysninger om anvendelsen af sådanne attributter


</Amend>
<Amend>Ændringsforslag		<NumAm>24</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) nr. 910/2014</DocAmend2>
<Article2>Artikel 6a – stk. 4 – litra e</Article2>
	

	Kommissionens forslag
	Ændringsforslag

	e)	sikre, at de personidentifikationsdata, der er omhandlet i artikel 12, stk. 4, litra d), entydigt og vedvarende repræsenterer den fysiske eller juridiske person, de er tilknyttet.
	e)	sikre, at de personidentifikationsdata, der er omhandlet i artikel 12, stk. 4, litra d), entydigt repræsenterer den fysiske eller juridiske person, de er tilknyttet, og at henvisningerne til disse data er forskellige for de forskellige modtagerparter, hvis det er et lovgivningsmæssigt krav


</Amend>
<Amend>Ændringsforslag		<NumAm>25</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) nr. 910/2014</DocAmend2>
<Article2>Artikel 6a – stk. 4 – litra e a (nyt)</Article2>
	

	Kommissionens forslag
	Ændringsforslag

	
	ea)	gøre det muligt for brugeren i et læsbart format at få adgang til listen over handlinger, transaktioner eller anvendelser af elektroniske attesteringer af attributter eller personidentifikationsdata, som brugeren har godkendt


</Amend>
<Amend>Ændringsforslag		<NumAm>26</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) nr. 910/2014</DocAmend2>
<Article2>Artikel 6a – stk. 4 – litra e b (nyt)</Article2>
	

	Kommissionens forslag
	Ændringsforslag

	
	eb)	gøre det muligt for brugeren at overføre data fra den europæiske digitale ID-tegnebog og blokere adgangen til dem i tilfælde af et sikkerhedsbrud og give mulighed for suspension, tilbagekaldelse eller tilbagetrækning af data


</Amend>
<Amend>Ændringsforslag		<NumAm>27</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) nr. 910/2014</DocAmend2>
<Article2>Artikel 6 a – stk. 4 a (nyt)</Article2>
	

	Kommissionens forslag
	Ændringsforslag

	
	4a.	Når der er en kæde af modtagerparter, underrettes mellemmænd ikke om transaktionens indhold.


</Amend>
<Amend>Ændringsforslag		<NumAm>28</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) nr. 910/2014</DocAmend2>
<Article2>Artikel 6 a – stk. 7</Article2>
	

	Kommissionens forslag
	Ændringsforslag

	7.	Brugeren har fuld kontrol over den europæiske digitale ID-tegnebog. Udstederen af den europæiske digitale ID-tegnebog indsamler ikke oplysninger om anvendelsen af tegnebogen, som ikke er nødvendige for leveringen af tegnebogstjenester, og kombinerer heller ikke personidentifikationsdata og andre personoplysninger, der er lagret, eller som vedrører anvendelsen af den europæiske digitale ID-tegnebog, med personoplysninger fra andre tjenester, som udbydes af udstederen, eller fra tredjepartstjenester, som ikke er nødvendige for leveringen af tegnebogstjenester, medmindre brugeren udtrykkeligt har anmodet herom. Personoplysninger vedrørende levering af europæiske digitale ID-tegnebøger opbevares fysisk og logisk adskilt fra alle andre data, der opbevares. Hvis den europæiske digitale ID-tegnebog er leveret af en privat part i overensstemmelse med stk. 1, litra b) og c), finder bestemmelserne i artikel 45f, stk. 4, tilsvarende anvendelse.
	7.	Den tekniske ramme for den europæiske digitale ID-tegnebog skal være underlagt følgende principper:

	
	a) 	Brugeren har fuld kontrol over den europæiske digitale ID-tegnebog og brugerens data, herunder selvcertificering.

	
	b) 	Den europæiske digitale ID-tegnebog anvender decentraliserede elementer til identitetsarkitekturen.

	
	c) 	Sættet af elektroniske identifikationsmidler, attributter og certifikater i en europæisk digital ID-tegnebog lagres sikkert og udelukkende på enheder, der kontrolleres af brugeren, medmindre brugeren frit giver sit samtykke til lagring på tredjepartsenheder eller til en cloudbaseret løsning.

	
	d) 	Den europæiske digitale ID-tegnebog skal tilvejebringe kryptografisk verificerbare beviser.

	
	e) 	Den europæiske digitale ID-tegnebog skal kun tillade sikre forbindelser mellem brugeren og modtagerparterne.

	
	f) 	Den tekniske arkitektur for den europæiske digitale ID-tegnebog forhindrer udstederen af den europæiske digitale ID-tegnebog, medlemsstaten eller andre parter i at indsamle eller indhente elektroniske identifikationsmidler, attributter, elektroniske dokumenter, der er indeholdt i en europæisk digital ID-tegnebog, og oplysninger om brugerens anvendelse af tegnebogen, medmindre brugeren anmoder herom ved hjælp af enheder, som brugeren har kontrol over. Udvekslingen af oplysninger via den europæiske digitale ID-tegnebog må ikke give udbydere af elektroniske attesteringer af attributter mulighed for at spore, forbinde, korrelere eller på anden måde opnå viden om transaktioner eller brugeradfærd.

	
	g) 	Entydige og vedvarende identifikatorer må ikke være tilgængelige for modtagerparter i andre tilfælde, end hvis identifikation af brugeren er påkrævet i henhold til EU-retten eller national ret.

	
	h) 	Medlemsstaterne sikrer, at relevante oplysninger om den europæiske digitale ID-tegnebog er offentligt tilgængelige.

	
	i) 	Personoplysninger vedrørende levering af europæiske digitale ID-tegnebøger opbevares fysisk og logisk adskilt fra alle andre data, der opbevares.

	
	j) 	Hvis den europæiske digitale ID-tegnebog er leveret af en privat part i overensstemmelse med stk. 1, litra b) og c), finder bestemmelserne i artikel 45f, stk. 4, tilsvarende anvendelse.

	
	k)	Hvis attesteringen af attributter ikke kræver identifikation af brugeren, skal der udføres videnløse attesteringer.

	
	l) 	Udstederen af den europæiske digitale ID-tegnebog er dataansvarlig, jf. forordning (EU) 2016/679 vedrørende behandlingen af personoplysninger i den europæiske digitale ID-tegnebog.

	
	m) 	Den europæiske digitale ID-tegnebog tilvejebringer en klagemekanisme, der gør det muligt for brugere at underrette tilsynsorganet i henhold til denne forordning og de tilsynsmyndigheder, der er oprettet i henhold til forordning (EU) 2016/679, direkte, hvis en modtagerpart anmoder om en uforholdsmæssig stor mængde data, som ikke er i overensstemmelse med den registrerede tilsigtede anvendelse af disse data.


</Amend>
<Amend>Ændringsforslag		<NumAm>29</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) nr. 910/2014</DocAmend2>
<Article2>Artikel 6 a – stk. 7 a (nyt)</Article2>
	

	Kommissionens forslag
	Ændringsforslag

	
	7a.	Fysiske personers adgang til offentlige og private tjenester, til onlineplatforme som omhandlet i forordning (EU) XXX/XXX [forordningen om digitale tjenester] eller til arbejdsmarkedet er ikke betinget af anvendelsen af den europæiske digitale ID-tegnebog.

	
	Brugen af europæiske digitale ID-tegnebøger skal være valgfri og gratis og må under ingen omstændigheder skabe grundlag for nogen form for forskelsbehandling

	
	Fysiske personer, der ikke bruger den europæiske digitale ID-tegnebog, må ikke stilles ringere.


</Amend>
<Amend>Ændringsforslag		<NumAm>30</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 12</Article>
<DocAmend2>Forordning (EU) nr. 910/2014</DocAmend2>
<Article2>Artikel 11a – overskrift</Article2>
	

	Kommissionens forslag
	Ændringsforslag

	Entydig identifikation
	Identitetsmatchning


</Amend>
<Amend>Ændringsforslag		<NumAm>31</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 12</Article>
<DocAmend2>Forordning (EU) nr. 910/2014</DocAmend2>
<Article2>Artikel 11 a – stk. 1</Article2>
	

	Kommissionens forslag
	Ændringsforslag

	1.	Når anmeldte elektroniske identifikationsmidler og europæiske digitale ID-tegnebøger anvendes til autentifikation, sikrer medlemsstaterne en entydig identifikation.
	1.	Når anmeldte elektroniske identifikationsmidler og europæiske digitale ID-tegnebøger anvendes til elektronisk identifikation, sikrer medlemsstaterne identitetsmatchning.


</Amend>
<Amend>Ændringsforslag		<NumAm>32</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 12</Article>
<DocAmend2>Forordning (EU) nr. 910/2014</DocAmend2>
<Article2>Artikel 11 a – stk. 2</Article2>
	

	Kommissionens forslag
	Ændringsforslag

	2.	Med henblik på denne forordning medtager medlemsstaterne i det minimumssæt af personidentifikationsdata, der er omhandlet i artikel 12, stk. 4, litra d), en entydig og vedvarende identifikator i overensstemmelse med EU-retten med henblik på at identificere brugeren efter anmodning i de tilfælde, hvor brugeridentifikation er krævet ved lov.
	2.	Med henblik på at identificere brugeren efter anmodning i de tilfælde, hvor identifikation af brugeren er påkrævet ved lov, skal der sammen med det minimumssæt af personidentifikationsdata, der er omhandlet i artikel 12, stk. 4, litra d), leveres entydige og vedvarende identifikatorer udstedt af medlemsstaterne eller genereret af de europæiske digitale ID-tegnebøger. Medlemsstaterne kan kræve, at entydige og vedvarende identifikatorer er sektor- eller modtagerpartsspecifikke, så længe de entydigt identificerer brugeren i hele Unionen.


</Amend>
<Amend>Ændringsforslag		<NumAm>33</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 13 – litra b</Article>
<DocAmend2>Forordning (EU) nr. 910/2014</DocAmend2>
<Article2>Artikel 12 – stk. 4 – litra d</Article2>
	

	Kommissionens forslag
	Ændringsforslag

	d)	en henvisning til et minimum af personidentifikationsdata, der er nødvendigt for entydigt og vedvarende at repræsentere en fysisk eller juridisk person".
	d)	en henvisning til personidentifikationsdata, der er nødvendige for entydigt at repræsentere en fysisk eller juridisk person, og som stilles til rådighed fra elektroniske identifikationsordninger


</Amend>
<Amend>Ændringsforslag		<NumAm>34</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 20 – litra a – punkt 2</Article>
<DocAmend2>Forordning (EU) nr. 910/2014</DocAmend2>
<Article2>Artikel 12 – stk. 4 – litra f</Article2>
	

	Kommissionens forslag
	Ændringsforslag

	f)	at samarbejde med de tilsynsmyndigheder, der oprettet i henhold til forordning (EU) 2016/679, navnlig ved uden unødigt ophold at underrette dem om resultaterne af kontrolundersøgelser af kvalificerede tillidstjenesteudbydere, hvis reglerne om beskyttelse af personoplysninger er overtrådt, og om sikkerhedsbrud, der udgør brud på persondatasikkerheden".
	f)	at samarbejde med de tilsynsmyndigheder, der oprettet i henhold til forordning (EU) 2016/679, navnlig ved uden unødigt ophold at underrette dem om resultaterne af kontrolundersøgelser af kvalificerede tillidstjenesteudbydere, hvis der er bevis for, at reglerne om beskyttelse af personoplysninger er overtrådt, og om sikkerhedsbrud, der sandsynligvis vil udgøre brud på persondatasikkerheden, eller om mistanke om sådanne brud, som de er blevet opmærksomme på under varetagelsen af deres opgaver, jf. dog forordning (EU) 2016/679.


</Amend>
<Amend>Ændringsforslag		<NumAm>35</NumAm>

<DocAmend>Forslag til forordning</DocAmend>
<Article>Artikel 1 – stk. 1 – nr. 22 – litra b</Article>
<DocAmend2>Forordning (EU) nr. 910/2014</DocAmend2>
<Article2>Artikel 20 – stk. 2</Article2>
	

	Kommissionens forslag
	Ændringsforslag

	"Ved mistanke om overtrædelse af reglerne om beskyttelse af personoplysninger underretter tilsynsorganet tilsynsmyndighederne i henhold til forordning (EU) 2016/679 om resultaterne af kontrolundersøgelserne."
	Med forbehold af eventuelle yderligere forpligtelser, der påhviler dataansvarlige eller databehandlere i henhold til forordning (EU) 2016/679 gælder det, at, hvis der er grund til at tro, at reglerne om beskyttelse af oplysninger kan være overtrådt, underretter tilsynsorganet uden ophold tilsynsmyndighederne i henhold til forordning (EU) 2016/679, udstederen af og den dataansvarlige for den europæiske digitale ID-tegnebog og fremlægger resultaterne af kontrolundersøgelserne, så snart de foreligger.


</Amend>




</RepeatBlock-Amend>

